Bajarê Marsilya yê Fransa de ciwananê kurdan serkêşîya Têgêrayîşê Ciwanan ê Şorişgêran de, bi rayraşîyayîşê meşaleyinî tecrîdê serê Rayberê Şarê Kurdî Abdullah Ocalanî protesto kerd.
Ciwanî bi slogananê  sey “Bijî Serok Apo” û “Bê Serok jiyan nabe” rayra şîyî û azadîya Ocalanî waşte. Dima eşkerayîye ameye dayene û bale ameye antene tecrîdê Îmraliyî ser.
Ciwanan nêzdîbîyayîşê îqtîdarê AKP-MHÎyî yê vera mexdûranê erdlerzî zî ard vîrardene û vat: ''Ma do şarê xo însafê nê îqtîdarê faşîstî rê meverdê, ma do destê xo bidê yewbînan û nê rojanê zehmetan xo dima biverdê.''
